tartuNLP/wikipedia-smugri-20251201 huggingface dataset:
Snina ringkond

Snina ringkond (slovaki keeles "Okres Snina") on 2. järgu haldusüksus (ringkond) Slovakkias Prešovi maakonna idaosas.
Snina ringkond piirneb põhjas ja kirdes Poolaga ning idas Ukrainaga.
Rahvastik.
Slovakkia 2021. aasta rahvaloenduse andmetel oli Snina ringkonna elanikest slovakke 83,07%, russiine 9,06%, ukrainlasi 1,09%, mustlasi 0,57% ja tšehhe 0,38%. Rahvus oli teadmata 5,46%-l inimestest.
Jõekallas udus

„Jõekallas udus“ (saksa keeles „Flussufer im Nebel“) on saksa kunstniku Caspar David Friedrichi (1774–1840) teos.
Lombardia versaal

Lombardia versaal on teatud tüüpi dekoratiivne majuskel, mida on kasutatud hiliskeskaegsetes käsikirjades (pärast 1200. aastat) gooti kirjas tekstide värviliste initsiaalidena, samuti majuskelkirjana raidkirjades ja (erinevalt gooti majusklitest) ka lühemates tekstides, näiteks veerisepealkirjades. 
Kirjeldus.
Lombardia versaali iseloomustavad paksud, vahel veidi nõgusate külgedega tähepostid ja jämedad, kuid otstest sujuvalt üheks jooneks peenenevad tähekaared. Need suurtähed olid joonistatud kas peensulega või peene pintsliga. Enamik tähekujusid põhineb rooma kapitaalil, kuid märgatud on osa tähevormide sugulust untsiaalkirjaga. Tähekujud varieeruvad käsikirjades vastavalt piirkonnale või käsikirjade kaunistaja suvale, näiteks T, V, W, M, N, D, A võivad esineda nii untsiaaltähega sarnaneval kujul kui ka rooma majuskli sarnasena.
Ajaloost.
Versaal, tuletatud ladinakeelsest sõnast "versus" 'salm', tähendab igasugust algussuurtähte laiemalt ja on vähemalt inglise keeles tänaseni kasutuses majuskli tähenduses. Karolingide-aegsetes käsikirjades kasutati algussuurtähtedena nii põhitekstist suuremana kirjutatud untsiaale kui ka rooma majuskleid, lombardia versaali on peetud nende vormide segunemise tulemiks. Nimetus "lombardia versaal" on mõistena tulnud inkunaablite uurimise sõnavarast. Varastes trükitud raamatutes joonistati hiliskeskajale iseloomulikud värvilised, vahel teises värvis ehisjoontega suured initsiaalid spetsiaalselt nende jaoks jäetud trükita alale. Sageli olid need tehtud kahe värviga, näiteks sinised ja punased, või algas iga lõik kas punase või sinise algustähega, mis paiknesid vaheldumisi. Erinevalt jutustavatest ("historiated") või asustatud ("inhabited") initsiaalidest (mis võisid samuti kasutada lombardia versaali tähekujusid) ei lisatud neile tekstisisestele lombardia versaalidele hiljem mitmevärvilisi kaunistusi.
Tüpograafias on lombardia versaalil põhinevaid fonte loonud paljud kirjakujundajad, tuntuimad on Frederic Goudy versaalid, kes lülitas Lombardia versaalil põhinevad alternatiivsed majusklid oma fonti Goudy Text.
Rebecca Cheptegei

Rebecca Cheptegei (22. veebruar 1991 Keenia – 5. september 2024 Eldoret, Keenia) oli Uganda pikamaajooksja.
Tema suguvõsa oli pärit Bukwost Ugandas, ta ise sündis Keenia–Uganda piiri Keenia-poolsel alal 13-lapselise pere teise lapsena.
Ta elas ja treenis Keenias, kuid oli Uganda sõjaväe teenistuses (auastmelt seersant).
1. septembril 2024 Endebessi väikelinnas, teel kirikust koju, ründas Cheptegeid tema endine poiss-sõber. Ta valas naise bensiiniga üle ja süütas siis põlema. Väidetavalt oli enam kui 75 protsenti tema kehast põletushaavadega kaetud. Ta suri 5. septembril 2024 haiglas Eldoretis.
Rebecca Cheptegei maeti 14. septembril 2024 Ugandas sõjaväeliste austusavalduste saatel.
Annemõisa mõis (Märjamaa)

Annemõisa ehk Annamõisa mõis (saksa keeles "Annenhof") oli Vana-Märjamaa mõisa karjamõis Märjamaa kihelkonnas Läänemaal, tänapäevase haldusjaotuse järgi Rangu külas Märjamaa vallas Rapla maakonnas.
Ajalugu.
06. septembril 1861 sõlmitud rendilepinguga rentis Vana-Märjamaa mõisnik Wilhelm Georg von Huene Annemõisa karjamõisa välja Georg Novatsekile ja H. Rungele, eesmärgiga, luua sinna klaasivabrik. Klaasivabriku pidamisega tegeles Georg Novatsek. Runge omakorda töötas Annemõisas maalrina, pakkudes toaseinte värvimist, õlivärviga värvimist ning vankrite lakkimist. Runge reklaamis enda pakutavaid teenuseid kolme reklaamiga Eestimaa Kubermangu Teatajas 1861. aasta kevadel (20. aprill, 27. aprill, 01. mai). 1862. aastal jäi Georg Novatsek pankrotti, mistõttu Märjamaa kihelkonnakohus määras Novatseki pankrotivara hulka kuulnud ligi 100 sülda küttepuid oksjonile, mis toimus 09. oktoobril 1862 Annemõisa karjamõisas. 
Annemõisa karjamõis on kujutatud 1884. (Eestimaa kaart, J. H. Schmidt), 1902. (Kaheverstane kaart), 1903. (Vana-Märjamaa plaan, A. Aun), 1915. (Kolmeverstane kaart) ning 1924. (Vana-Märjamaa plaan, I. Vidovsky) aasta kaartidel nimega "Annenhof" (või selle vene kirjapildiga "Анненгофъ"); aastal 1935 (Eesti Vabariigi ülevaatekaart) kanti kaardile nimi "Annemõisa", aastal 1936 (Skeemiline katastri kaart) aga nimi "Annamõisa".
Detsembris 2009 jagati Annamõisa katastriüksus omaniku taotlusel kolmeks eraldi katastriüksuseks laiali (Uueõue, Annamõisa, Kuuse).
Viited.
__SISUKORRATA__
Sobrance ringkond

Sobrance ringkond (slovaki keeles "Okres Sobrance") on 2. järgu haldusüksus (ringkond) Slovakkias Košice maakonna idaosas.
Sobrance ringkond piirneb idas ja kagus Ukrainaga.
Rahvastik.
Slovakkia 2021. aasta rahvaloenduse andmetel oli Sobrance ringkonna elanikest slovakke 87,88%, mustlasi 5,5%, ukrainlasi 1,45%, russiine 0,74%, ungarlasi 0,48% ja tšehhe 0,38%.
Porte de La Chapelle Arena

Arena Porte de la Chapelle (tuntud ka ärinime Adidas Arena järgi) on mitmeotstarbeline ja moodulitest koosnev spordihall, mis asub Prantsusmaal Pariisis La Chapelle'i linnaosas (18. ringkond). See avati 11. veebruaril 2024 ja ehitati spetsiaalselt 2024. aasta suveolümpiamängude jaoks.
Saali mahutavus on 8000 istekohta spordivõistluste ja 8500 istekohta kontsert-etenduste jaoks. See on Pariisi Basketballi ja PSG Handballi koduväljak.
Algselt oli see mõeldud 2024. aasta suveolümpiamängude maadlusvõistluste ja meeste korvpalli eelturniiri korraldamiseks. Lõpuks toimusid seal sulgpalli ja iluvõimlemise olümpiavõistlused, millele järgnes paraolümpiamängude sulgpall ja tõstmine. Niipea kui areen valmis, sai sellest nii Pariisi korvpalli kui ka PSG Handballi koduväljak suuremate mängude jaoks. Samuti võõrustab see 2024. aasta videomängu League of Legends maailmameistrivõistluste veerand- ja poolfinaale (see on mängu arendaja Riot Games korraldatav iga-aastane rahvusvahelise turniiri).
Spišská Nová Vesi ringkond

Spišská Nová Vesi ringkond (slovaki keeles "Okres Spišská Nová Ves") on 2. järgu haldusüksus (ringkond) Slovakkias Košice maakonna põhjaosas.
Rahvastik.
Slovakkia 2021. aasta rahvaloenduse andmetel oli Spišská Nová Vesi ringkonna elanikest slovakke 90,66%, mustlasi 2,18%, russiine 0,26% ja tšehhe 0,23%.
Helmesnöör

Helmesnöör (ka "helmisnöör") ehk pärlvööt ehk astragaal (astragaaliks võidakse nimetada ka orderiarhitektuuris esinevat kitsast ümarvööti) on antiikarhitektuuris ja sellest lähtuvates stiilides esinev ornamendiriba või ehisliist, milles vahelduvad helmeid meenutavad ümarad või ovaalsed kujundid ning lapikud läätsetaolised kettad.
Helmesnöör esineb koos munavöödiga joonia ja komposiitorderi dekooris (kapiteelidel ja friisidel) antiikarhitektuuris, aga ka eelromaanikas, renessansis, barokis, klassitsismis ja historitsistlikes neostiilides.
Vana-Rooma kunstis kasutatakse seda iseseisva ehisliistuna näiteks sarkofaagide reljeefdekoori juures. Keskaegses arhitektuuris ja reljeefdekooris võib pärlliist esineda lihtsalt pärlitaoliste kuulikeste reana, näiteks romaani kunstis kapiteelide lehtdekoori täiendusena. Itaalia keskaegsetel kirikutel võib leida antiikehitistelt kopeeritud motiive sagedamini, selhulgas akantusmotiivi ja klassikalist helmesnööri.
Katlepa mõis

Katlepa mõis (saksa keeles "Baldewill" või "Katleppa"), tuntud ka kui Kotlepa või Katlapi, oli Vana-Märjamaa mõisa karjamõis Märjamaa kihelkonnas Läänemaal, tänapäevase haldusjaotuse järgi Rangu külas Märjamaa vallas Rapla maakonnas.
Ajalugu.
1877. aastal loodi Vana-Märjamaa mõisa ja Katlepa karjamõisa kujutav plaan.
Pärast Eesti iseseisvumist muutus Katlepa karjamõis talukohaks, mida on kujutatud 1935. aasta skemaatilisel kaardil.
6. augustil 1942 ilmus Saksa okupatsiooni aegses ajalehes Lääne Sõna artikkel, mis jutustab Katlepa talu pererahva sattumisest Punaarmee kätte 12. juulil 1942, mille käigus olevat talu peremees Päädeva heinamaal hukatud ning perenaine koos tütrega ülekuulamisele viidud. Kui peretütar Laine Vainula pärast mitmenädalast vahi all olekut koju pääses, olnud Katlepa talu varemeteks maha põlenud.
Tänapäeval asub endise karjamõisa kohal Kotlepa-nimeline talumaakoht. Krunt on asustamata.
Stará Ľubovňa ringkond

Stará Ľubovňa ringkond (slovaki keeles "Okres Stará Ľubovňa") on 2. järgu haldusüksus (ringkond) Slovakkias Prešovi maakonna põhjaosas.
Stará Ľubovňa ringkond piirneb põhjas ja kirdes Poolaga.
Rahvastik.
Slovakkia 2021. aasta rahvaloenduse andmetel oli Stará Ľubovňa ringkonna elanikest slovakke 86,32%, russiine 5,32%, mustlasi 2,88%, ukrainlasi 0,34%, sakslasi 0,2%, tšehhe 0,19% ja poolakaid 0,13%. Rahvus on teadmata 4,37%-l elanikest.
Stropkovi ringkond

Stropkovi ringkond (slovaki keeles "Okres Stropkov") on 2. järgu haldusüksus (ringkond) Slovakkias Prešovi maakonna põhjaosas.
Stropkovi ringkond piirneb põhjas umbes 1,5 km ulatuses Poolaga.
Rahvastik.
Slovakkia 2021. aasta rahvaloenduse andmetel oli Stropkovi ringkonna elanikest slovakke 86,11%, russiine 4,95%, mustlasi 2,05%, ukrainlasi 0,41% ja tšehhe 0,34%.
Svidníki ringkond

Svidníki ringkond (slovaki keeles "Okres Svidník") on 2. järgu haldusüksus (ringkond) Slovakkias Prešovi maakonna põhjaosas.
Svidníki ringkond piirneb põhjas ja kirdes Poolaga.
Rahvastik.
Slovakkia 2021. aasta rahvaloenduse andmetel oli Svidníki ringkonna elanikest slovakke 81,25%, russiine 10,08%, mustlasi 2,94%, ukrainlasi 0,92% ja tšehhe 0,24%. Rahvus oli teadmata 4,13%-l elanikest.
Šaľa ringkond

Šaľa ringkond (slovaki keeles "Okres Šaľa", ungari keeles "Vágsellyei járás") on 2. järgu haldusüksus (ringkond) Slovakkias Nitra maakonna lääneosas.
Rahvastik.
Slovakkia 2021. aasta rahvaloenduse andmetel oli Šaľa ringkonna elanikest slovakke 64,19%, ungarlasi 27,94%, tšehhe 0,42% ja mustlasi 0,39%. Rahvus oli teadmata 6,47%-l inimestest.
Topoľčany ringkond

Topoľčany ringkond (slovaki keeles "Okres Topoľčany") on 2. järgu haldusüksus (ringkond) Slovakkias Nitra maakonna põhjaosas.
Rahvastik.
Slovakkia 2021. aasta rahvaloenduse andmetel oli Topoľčany ringkonna elanikest slovakke 94,23%, tšehhe 0,37%, ungarlasi 0,15%, rumeenlasi 0,11% ja ukrainlasi 0,1%. Rahvus oli teadmata 4,58%-l elanikest.
Dagmar Õunap

 
Dagmar Õunap (sünninimi Dagmar Rannak; sündinud 29. septembril 1985 Viljandis) on artist, laulja ja laulukirjutaja. Ta on ansambli That band from Finland liige.
Ta on õppinud Viljandi Maagümnaasiumis (1993–2004), Viljandi Muusikakoolis (1994–2001) ja Sibeliuse Akadeemias (2004–2016).
Dagmar Õunap töötab alates 2016. aastast Helsingi eestikeelse kogudusetöö koordinaatori ja kantorina.
Ta osales 2022. aastal meelelahutussaates "Ma näen su häält", kus astus üles Poksipiigana. Lip sync voorus esitas ta All I ask for you ning teiseks esituseks oli Ave Maria.
Trebišovi ringkond

Trebišovi ringkond (slovaki keeles "Okres Trebišov", ungari keeles "Tőketerebesi járás") on 2. järgu haldusüksus (ringkond) Slovakkias Košice maakonna kaguosas.
Trebišovi ringkond piirneb edelas ja lõunas Ungariga ning läänes ligikaudu 5 km ulatuses Ukrainaga.
Rahvastik.
Slovakkia 2021. aasta rahvaloenduse andmetel oli Trebišovi ringkonna elanikest slovakke 65,5%, ungarlasi 24,14%, mustlasi 3,63%, tšehhe 0,28%, rumeenlasi 0,15% ja russiine 0,12%. Rahvus oli teadmata 5,94%-l elanikest.
Trenčíni ringkond

Trenčíni ringkond (slovaki keeles "Okres Trenčín") on 2. järgu haldusüksus (ringkond) Slovakkias Trenčíni maakonna keskosas.
Trenčíni ringkond piirneb loodes ja põhjas Tšehhiga.
Rahvastik.
Slovakkia 2021. aasta rahvaloenduse andmetel oli Trenčíni ringkonna elanikest slovakke 94,52%, tšehhid 0,96% ja ungarlasi 0,15%. Rahvus oli teadmata 3,77%-l elanikest.
Hisahito

Prints Hisahito (悠仁親王, Hisahito Shinnō; sündinud 6. septembril 2006) on Jaapani kroonprints Fumihito ja kroonprintsess Kiko noorim laps ja ainus poeg. Ta on keiser Naruhito vennapoeg ja oma isa Fumihito järel troonijärjekorras teine.
Trnava ringkond

Trnava ringkond (slovaki keeles "Okres Trnava") on 2. järgu haldusüksus (ringkond) Slovakkias Trnava maakonna keskosas.
Rahvastik.
Slovakkia 2021. aasta rahvaloenduse andmetel oli Trnava ringkonna elanikest slovakke 93,07%, tšehhe 0,42%, ungarlasi 0,24%, ukrainlasi 0,16% ja mustlasi 0,14%.
Pärnu Vana kalmistu

Pärnu Vana kalmistu on kalmistu, mis asub Pärnu linnas Riia maantee ääres.
Vana kalmistu on rajatud hiljem kui läheduses asuv Alevi kalmistu, kus toimusid matmised juba 18. sajandi lõpus. Vana kalmistu on pärit 19. sajandist, täpsemalt ta pühitseti 1811. aastal.
Kalmistu sissepääsuosa on kujundatud historitsistlikus stiilis, kus on kombineeritud heledaid krohvitud pindu punase tellisega. Kalmistul on mitmeid väärtuslike hauatähiseid, nii sepistatud kui ka metallvaluriste ning kiviriste. Kalmistu uhkeim rajatis, sepistatud baldahhiiniga haud, kuhu on maetud Riia ja Leedumaa peapiiskop ning Pärnu Jekateriina koguduse preester Anatoli.
Nimi.
Vana kalmistu on kandnud erinevaid nimesid. Apostliku õigeusu koguduste kalmistu sai oma nime rahvapärasest õigeusu nimetusest "vene usk". Et nõukogude ajal ei olnud korrektne kasutada "vene" nimetust, muudeti nimi suupäraselt lähedaseks ja "venest" sai "vana". Ametlikes kirjades oli kalmistu nimetuseks Alevi I. Nimede korrastamise ajal 1993. aastal jäi kalmistule nimetuseks Vana kalmistu. Kasutatud on ka nimetust Pärnu Riia I kalmistu.
Maetuid.
Vanale kalmistule on maetud hulk ajaloos ja Eesti kultuurielus olulise tähendusega isikuid, ühiskonna- ja rahvusliku liikumise tegelasi, vabadussõjas langenuid, omaaegseid kõrgeid aukandjaid. Paljude ajalukku läinud maetute seas on Pärnu Vanale kalmistule sängitatud Konstantin Pätsi ema ja isa, Olga ja Jakob Päts.
Kalmistul on viimse puhkepaiga leidnud veel paljud Pärnu linna ajaloos olulised tegelased, näiteks preester ja rahvusliku liikumise tegelane Mihkel Suigusaar, näitlejad, õpetajad.
Matmiseks suletud.
Kalmistu suleti matmiseks 1950. aastal, tuues ettekäändeks veereostuse tollases kalakombinaadis. Kalmistust pidi saama park. 1950.–1970. aastatel käis kalmistu pidev lagastamine, milles suur osa oli peale kohalike kaakide purjus sõjaväelastel, hoolimatus kestis 1980. aastateni.
Kalmistu on ajaloomälestis 1997. aastast.
Turčianske Teplice ringkond

Turčianske Teplice ringkond (slovaki keeles "Okres Turčianske Teplice") on 2. järgu haldusüksus (ringkond) Slovakkias Žilina maakonna edelaosas.
Rahvastik.
Slovakkia 2021. aasta rahvaloenduse andmetel oli Turčianske Teplice ringkonna elanikest slovakke 94,72%, tšehhe 0,48% ja sakslasi 0,43%. Rahvus oli teadmata 3,88%-l inimestest.
Tvrdošíni ringkond

Tvrdošíni ringkond (slovaki keeles "Okres Tvrdošín") on 2. järgu haldusüksus (ringkond) Slovakkias Žilina maakonna idaosas.
Tvrdošíni ringkond piirneb põhjas ja läänes Poolaga.
Rahvastik.
Slovakkia 2021. aasta rahvaloenduse andmetel oli Tvrdošíni ringkonna elanikest slovakke 96,82%, poolakaid 0,34% ja tšehhe 0,27%. Rahvus oli teadmata 2,28%-l elanikest.
Veľký Krtíši ringkond

Veľký Krtíši ringkond (slovaki keeles "Okres Veľký Krtíš", ungari keeles "Nagykürtösi járás") on 2. järgu haldusüksus (ringkond) Slovakkias Banská Bystrica maakonna lõunaosas.
Veľký Krtíši ringkond piirneb lõunas ja kagus Ungariga.
Rahvastik.
Slovakkia 2021. aasta rahvaloenduse andmetel oli Veľký Krtíši ringkonna elanikest slovakke 72,74%, ungarlasi 21,44%, mustlasi 0,48%, tšehhe 0,39% ja ukrainlasi 0,15%. Rahvus oli teadmata 4,47%-l elanikest.
Heini Drui

Heini Drui (sündinud 7. juulil 1954) on eesti dokumentaal- ja muusikafilmide lavastaja ning fotograaf.
Ta lõpetas 1973. aastal Tallinna 2. Keskkooli ja õppis näitejuhtimist Eduard Vilde nimelises Tallinna Pedagoogilises Instituudis.
Drui töötas aastatel 1975–1984 Eesti Telefilmis režissööri assistendina ja režissöörina, 1990–1992 Tallinnfilmis režissöörina, 1992–1997 stuudios D. S. Film režissööri ja produtsendina, hiljem vabakutselise filmirežissööri ja produtsendina. Ta on teinud režissöörina üle 25 dokumentaal- ja muusikafilmi, osa koostöös Yle TV1-ga, samuti esindusfilme riigiasutustele ja firmadele.
Isiklikku.
Tema isa oli lavastaja ja näitleja Ben Drui, ema on näitleja Aasa Käsi.
Liina Raska

Liina Raska (neiupõlvenimega Liina Kruus; sündinud 3. aprillil 1957 Tallinnas) on Eesti ujuja ning ujumis- ja vesiaeroobikatreener.
Elulugu.
Ta lõpetas 1975. aastal Tallinna 2. Keskkooli, 1983. aastal Tartu Riikliku Ülikooli kehakultuuriteaduskonna ja 2007. aastal refleksoloogina MedikaNOVA koolituskeskuse Tamperes.
Raska hakkas aastal 1963 harrastama iluvõimlemist, 1965 tennist ja 1967 Tallinna Kalevi ujumiskoolis ujumist, treenis algul ujumist Enn Lepiku, hiljem Hilju Lillo juhendamisel. Ta võitis ülemaailmsetel üliõpilasmängudel aastatel 1977 ja 1979 4 × 100 m kombineeritud teateujumises hõbemedali, sai 1979 100 m vabaujumises 4. ja 1977 5. koha, võitis Nõukogude Liidu meistrivõistlustel 1978 4 × 100 m kombineeritud teateujumises hõbe- ja 1979 100 m vabaujumises pronksmedali, tuli 1974 ja 1976–1980 14 korda vaba- ja teateujumises Eesti meistriks. Ta parandas Eesti rekordit lühikeses ja pikas basseinis 27 korda, sh 13 korda teateujumises, läbis 1978. aastal esimese Eesti naisujujana 100 m vabalt ajaga alla minuti (59,9).
Raska oli aastatel 1973–1980 Eesti ja 1977–1979 NL-i koondise liige, 1976–1991 Tallinna Kalevi ujumiskooli treener, 1991. aastast vesiaeroobikatreener (teda on nimetatud vesiaeroobika Eestisse toojaks), 1994–1997 Eesti Olümpiakomitee naiskomisjoni liige, 1997. aastast Eesti Võimlemisliidu vesiaeroobikatreenerite koolitaja, 2006. aastast Kalev SPA vesiaeroobikatreener (IV kutsetase) ja refleksoloog (II kutsetunnistus). Ta on avaldanud vesivõimlemis- ja vesiaeroobikateemalisi artikleid.
Tema õpilaste hulgas on Margit Viilep, Alo Kullerkann.
Isiklikku.
Tema isa oli korvpallur ja treener Heino Kruus, ema on ujuja, võimleja ja spordipedagoog Evi Kruus, abikaasa on purjetaja ja treener Peeter Raska.
Vranov nad Topľou ringkond

Vranov nad Topľou ringkond (slovaki keeles "Okres Vranov nad Topľou") on 2. järgu haldusüksus (ringkond) Slovakkias Prešovi maakonna lõunaosas.
Rahvastik.
Slovakkia 2021. aasta rahvaloenduse andmetel oli Vranov nad Topľou ringkonna elanikest slovakke 87,99%, mustlasi 7,06%, tšehhe 0,26%, russiine 0,23% ja ukrainlased 0,1%. Rahvus oli teadmata 4,04%-l elanikest.
Zlaté Moravce ringkond

Zlaté Moravce ringkond (slovaki keeles "Okres Zlaté Moravce") on 2. järgu haldusüksus (ringkond) Slovakkias Nitra maakonna põhjaosas.
Rahvastik.
Slovakkia 2021. aasta rahvaloenduse andmetel oli Zlaté Moravce ringkonna elanikest slovakke 93,16%, ungarlasi 0,77%, mustlasi 0,48% ja tšehhe 0,41%. Rahvus oli teadmata 4,69%-l inimestest.
Hasanpaşa gaasitehas

Hasanpaşa gaasitehas (türgi keeles "Hasanpaşa Gazhanesi"; ka Kadıköy gaasitehas (türgi keeles "Kadıköy Gazhanesi") või Kurbağalıdere gaasitehas (türgi keeles "Kurbağalıdere Gazhanesi"); tänapäeval tuntud kui Muuseumi Gaasitehas (türgi keeles "Müze Gazhane") oli gaasitehas koksigaasi tootmiseks Hasanpaşa asumis Kadıköy linnaosas İstanbulis Türgis. 1892. aastal ehitatud tehas kujundati 2021. aastal ümber kunsti- ja kultuurikeskuseks ning tehnikamuuseumiks.
Ajalugu.
Tehas ehitati 1892. aastal, et rahuldada gaasi ja elektrienergia vajadust İstanbuli Anatoolia osas. Sel ajal oli see üks neljast İstanbuli gaasitehasest, teised asusid Dolmabahçes, Yedikules ja Kuzguncukis. İstanbuli Anatoolia poole tänavavalgustus põhines alates 1860. aastatest Kuzguncuki gaasitehase gaasil. Kuna sellest ei piisanud, kavandati rajada uus gaasitehas. Arhitekt-töövõtja Guglielmo Semprini alustas gaasitehase ehitamist 1. augustil 1891. Tehas võeti kasutusele 1892. aastal. Algne nimi oli Kurbağalıdere gaasitehas või Kadıköy gaasitehas, kuid hiljem hakati seda asukoha tõttu hiljem nimetama Hasanpaşa gaasitehaseks. 
Gaasitehas töötas pidevalt kuni Esimese maailmasõjani. Selle tootmine katkes aeg-ajalt sõja ajal ja ka pärast seda. Kivisöepuuduse ajal põletati oliivipuitu, et vältida gaasivarustuse katkemist. 
1990. aastate algul tõrjus maagaas turult välja tööstusliku uttegaasi ning tehas suleti 1993. aastal. Pärast sulgemist kasutati tehase ala ladudena, garaažidena, prügimäena ja söehoidlana. 1994. aastal otsustati lammutada järgijäänud ehitised.
Kohalike elanike vastuseisu ja vabaühenduste toetuse tulemusel õnnestus lammutamist vältida. Gaasitehas kuulutati mälestiseks. Mittetulundusühing "Gazhane Çevre Gönüllüleri" ("Gaasitehase keskkonnavabatahtlikud") hakkas organiseeruma 1996. aastal ja 1998. aastal sai sellest ametlik ühing. Vabatahtlikud taotlesid endise gaasitehase muutmist kultuurikeskuseks. Kuni 2009. aastani peeti kohapeal kaheksa festivali, kus toimus näitusi, kontserte, tantsu- ja teatrietendusi. 
İstanbuli Tehnikaülikool koostas aastatel 1998–2001 rekonstrueerimisprojekti. Tööd algasid 7. märtsil 2014 ja lõppesid 2021. aastal. 
Hoone avati İstanbuli uue kultuuri- ja kunstikeskusena 9. juulil 2021 "Müze Gazhane" ("Muuseumi gaasitehas") nime all. Tegu on teadus- ja tehnikamuuseumiga. Muuseumi pindala on 30 000 m2. Seal on umbes 10 000 raamatuga raamatukogu, kaks teatrisaali, millest ühes on 300 ja teises 130 istekohta, kohvik, restoran ja muud.
Zvoleni ringkond

Zvoleni ringkond (slovaki keeles "Okres Zvolen") on 2. järgu haldusüksus (ringkond) Slovakkias Banská Bystrica maakonna keskosas.
Rahvastik.
Slovakkia 2021. aasta rahvaloenduse andmetel oli Zvoleni ringkonna elanikest slovakke 91,76%, tšehhe 0,64%, ungarlasi 0,33%, mustlasi 0,32% ja ukrainlasi 0,12%. Rahvus oli teadmata 6,17%-l elanikest.
Žarnovica ringkond

Žarnovica ringkond (slovaki keeles "Okres Žarnovica") on 2. järgu haldusüksus (ringkond) Slovakkias Banská Bystrica maakonna lääneosas.
Rahvastik.
Slovakkia 2021. aasta rahvaloenduse andmetel oli Žarnovica ringkonna elanikest slovakke 93,91%, mustlasi 0,49%, tšehhe 0,29%, poolakaid 0,18, ukrainlasi 0,18% ja ungarlasi 0,15%. Rahvus oli teadmata 4,36%-l elanikest.
Žiar nad Hronomi ringkond

Žiar nad Hronomi ringkond (slovaki keeles "Okres Žiar nad Hronom") on 2. järgu haldusüksus (ringkond) Slovakkias Banská Bystrica maakonna loodeosas.
Rahvastik.
Slovakkia 2021. aasta rahvaloenduse andmetel oli Žiar nad Hronomi ringkonna elanikest slovakke 92,42%, tšehhe 0,38%, mustlasi 0,36%, ungarlasi 0,23% ja sakslasi 0,16%. Rahvus oli teadmata 6,03%-l elanikest.
Žilina ringkond

Žilina ringkond (slovaki keeles "Okres Žilina") on 2. järgu haldusüksus (ringkond) Slovakkias Žilina maakonna lääne- ja keskosas.
Rahvastik.
Slovakkia 2021. aasta rahvaloenduse andmetel oli Žilina ringkonna elanikest slovakke 94,61%, tšehhe 0,68% ja ukrainlasi 0,1%. Rahvus oli teadmata 3,83%-l inimestest.
Košice-okolie ringkond

Košice-okolie ringkond (slovaki keeles "Okres Košice–okolie", ungari keeles "Kassa-környéki járás") on 2. järgu haldusüksus (ringkond) Slovakkias Košice maakonna keskosas.
Košice-okolie ringkond ümbritseb Košice linna ja piirneb lõunas Ungariga.
Rahvastik.
Slovakkia 2021. aasta rahvaloenduse andmetel oli Košice-okolie ringkonna elanikeste slovakke 80,56%, ungarlasi 8,1%, mustlasi 5,3%, tšehhe 0,26%, sakslasi 0,24%, russiine 0,14% ja ukrainlasi 0,1%. Rahvus oli teadmata 5,03%-l elanikest.
Pavlo Rõbalko

Pavlo Rõbalko (ukraina keeles "Павло Семенович Рибалко", vene keeles "Павел Семёнович Рыбалко"; 23. oktoober / 4. november 1894 Malõi Võstorop, Lebedõni maakond, Harkovi kubermang – 28. august 1948 Moskva) oli Nõukogude Liidu sõjaväelane, tankivägede marssal. Ta võttis osa Esimesest maailmasõjast, Venemaa kodusõjast, Nõukogude-Poola sõjast ja Teisest maailmasõjast.
Elulugu.
Ta sündis 1894. aastal suhkruvabriku töölise seitsmelapselises peres. Ta lõpetas 13-aastaselt kihelkonnakooli. Seejärel töötas suhkruvabrikus treialina, kuni sai jalavigastuse. 1912. aastast töötas ta Harkovi veduritehases treialina.
Pärast Esimese maailmasõja puhkemist võeti ta novembris 1914 sõjaväkke ja pärast väljaõpet saadeti ta Galiitsiasse.
Seltsiv nööbik

Seltsiv nööbik ("Collybiopsis ramealis", varem "Marasmius ramealis", "Marasmiellus ramealis" ja "Gymnopus ramealis") on šampinjonilaadsete seltsi kuuluv liik seeni.
Seen on kuulunud varem perekondadesse nööbik, nupik ja metskõrges.
Kantsler (Eesti)

Kantsler on Eestis ministeeriumi ametnikkonna töö juht. Vabariigi Valitsuse seaduse järgi juhib kantsler ministeeriumi struktuuriüksuste tööd, koordineerib ministeeriumi valitsemisalas olevate riigiasutuste tegevust ja korraldab ministeeriumi asjaajamist.
Liidukantsler

Liidukantsler on valitsusjuht või kõrge ametnik mitmes riigis:
Piešťany

Piešťany (saksa keeles "Pistyan", ungari keeles "Pöstyén", poola keeles "Pieszczany") on linn Slovakkias Trnava maakonnas, Piešťany ringkonna halduskeskus.
Piešťany on Slovakkia suurim ja tuntuim kuurortlinn.
Geograafiline asend.
Piešťany asub Váhi jõe ääres, maakonnakeskusest Trnavast ligikaudu 30 km põhjakirdes, Tšehhi piirist 31 km kaugusel. Linnast lõunas asub Sĺňava veehoidla.
Ajalugu.
Asulat on esmamainitud 1113. aastal ("Pescan"). Kohalikud soojaveeallikad olid tuntud juba keskajal. Linnaks ("oppidum") on Piešťanyt ürikutes nimetatud alates 16. sajandist. Kuurortlinnaks hakkas Piešťany kujunema 17. sajandil. Alates 1720. aastast oli Piešťany Erdödy aadliperekonna omanduses. Esimene sanatooriumihoone ehitati 1778. aastal. 1813. aasta augustis hävis osa linnast üleujutuses. 19. sajandil jätkus kuurordi kiire areng ja ehitati mitmeid sanatooriumihooneid.
Rahvastik.
Slovakkia 2021. aasta rahvaloenduse andmetel oli Piešťany elanikest slovakke 90,13%, tšehhe 1,13%, ungarlasi 0,27%, venelasi 0,21%, ukrainlasi 0,18% ja vietnamlasi 0,13%.
Laekur

Laekur ehk laekahoidja on ühiskondliku organisatsiooni ametiisik, kelle ülesandeks on sularaha vastuvõtmine, selle säilitamine ja väljamaksete tegemine.
Keskaegses linnamagistraadis oli ka laekuri ehk kameriir (saksa keeles "kemmerer", "Kämmerer") ametikoht, kes vastutas ühtlasi linna rahanduse eest. 
Varauusaegsel Eestimaal Venemaa keisririigis pärast Põhjasõda, kui asutati 1719 Kammerkolleegium Peterburis, mille kolm kontorit vastutasid riigitulude kogumise ja haldamise eest. Eesti- ja Liivimaal ning Saaremaa kameriiri ülesandeks oli keisrikoja majanduslike huvide kaitsmine. Saaremaa majandusvalitsuse maakameriir jälgis tulude arvestamist ja sissenõudmist, rendilepingute kehtivusaegadest kinnipidamist, teostas järelevalvet kroonumõisate rentnike ja valitsejate üle ja kontrollis proviantmeistrite tegevust. Järgnevalt oli kammerhärra ametikoht ka Eestimaa ja Liivimaa kubermanguvalitsuses.
Randvere seltsimaja (Saaremaa vald)

Randvere seltsimaja on külaseltsi Randvere Heaks hallatav kultuurikeskus Saare maakonnas Saaremaa vallas Suur-Randvere külas endises mõisahoones, hilisemas kultuurimajas.
Seltsimajaga samas hoones asub ka Randvere raamatukogu.
Kihnu Jõnn (purjelaev)

Kihnu Jõnn (algse nimega Professor Rudovitš) oli Nõukogude Liidule sõjakahjude korvamiseks Soomes ehitatud kolmemastiline kuunar, mis oli eluea lõpul kasutusel ujuvrestoranina Pirita jõe suudmes. 
Ajalugu.
Laev ehitati 1952.–1953. aastal Soomes Raumas F.W. Hollmingi ellingul Nõukogude Liidule sõjakahjude korvamiseks. Selle esialgne nimi oli Professor Rudovitš. 
1968. aastal toodi oma aja ära elanud purjelaev Pirita jõe suudmesse ja avati restoranina. Uueks nimeks pandi eestlasest metskapteni järgi Kihnu Jõnn. Laevast sai populaarne söögi- ja meelelahutuskoht, kuid selle hooldusele mingi aja pärast enam piisavat tähelepanu ei pööratud. Laeva pidas lõpu poole vaid toitlustuspersonal, kuna tehniline meeskond praktiliselt puudus. See tingis laeva seisukorra järkjärgulise halvenemise.
Enne 1980. aasta Moskva olümpiamängude Tallinna olümpiaregatti viidi amortiseerunud Kihnu Jõnn Piritalt Paljassaare kalasadamasse põhjakai äärde. Kõigepealt lõigati laeval kreeni vähendamiseks maha mastid. Lõpuks laev uppus sealsamas sadamas, kuid sikutati võimsama töömasina abil kaldale ja lammutati. 
Pirita jõe parempoolse kalda äärde paigutati Kihnu Jõnni äraviimise järel veel mõneks aastaks sarnase kerega ja samuti juba amortiseerunud barkantiin Vega.
Benrathi liin

Benrathi liin (saksa keeles "Benrather Linie") on eraldusjoon kesk- ja ülemsaksa murrete ning alamsaksa keele levikualade vahel. See on ühtlasi põhjas kasutava tegusõna "maken" ning lõunas kasutava "machen" leviku lahkmejooneks.
Nimetuse Benrathi liin võttis kasutusele Georg Wenker 1877. aastal Düsseldorfi lähedal asuva Benrathi järgi.
Maailma Kaubanduskeskuse pommiplahvatus

Maailma Kaubanduskeskuse pommiplahvatus oli Al-Qaeda korraldatud terrorirünnak, mis toimus 26. veebruaril 1993, kui New Yorgis Maailma Kaubanduskeskuse kompleksi Põhjatorni all asunud parklas plahvatas autopomm.
Plahvatuses hukkus kuus inimest, sealhulgas rase naine ning vigastada sai üle tuhande inimese. Plahvatuse planeerijad kavatsesid tappa kümneid tuhandeid inimesi, purustades pommiga Põhjatorni vundamendi, et panna kõrghoone kõrvalasunud Lõunatornile peale kukkuma. Plaan ebaõnnestus, kuid hoonekompleks sai tugevalt kannatada ning uurijate hinnangul oleks plaan võinud õnnestuda kui auto oleks vundamendile lähemale pargitud. Pommiplahvatuse tulemusel jäid nii Põhja- kui Lõunatorn elektrita ning inimestel tuli tornidest väljuda, kasutades pimedaid trepikodasid. New Yorgi päästjad evakueerisid plahvatuse järel umbes 50 000 inimest ning viimased inimesed päästeti ühest seiskunud liftist 12 tundi pärast plahvatust.
Rünnaku kavandas rühm al-Qaeda terroriste, sealhulgas Ramzi Yousef, Mahmud Abouhalima, Mohammad Salameh, Nidal Ayyad, Abdul Rahman Yasin ja Ahmed Ajaj. 1994. aasta märtsis mõisteti rünnaku toimepanemises süüdi Abouhalima, Ajaj, Ayyad ja Salameh. Süüdistused hõlmasid vandenõu, vara lõhkeainega hävitamist ja lõhkeainete riikidevahelist transporti. 1997. aasta novembris mõisteti süüdi veel kaks: pommiplahvatuste peakorraldaja Ramzi Yousef ja pommi vedanud kaubikut juhtinud Eyad Ismoil.
FBI informaator ja Yousefi kohtuprotsessi võtmetunnistaja Emad Salem väitis, et pomm ehitati FBI järelevalve all. FBI informaatorina töötamise ajal salvestas Salem telefonivestlusi oma FBI kontaktisikutega. Pärast terrorirünnakut salvestatud lintidel väitis Salem, et nimetu FBI järelevaataja keeldus edasi liikumast plaaniga, mille kohaselt oleks terroristidele lõhkeaine asemel tarnitud võltsaine.
Indiktsioon

Indiktsioon (ladina keeles "indictiō") oli 15-aastane tsükkel, mida alates 4. sajandist kuni keskaja lõpuni kasutati ajaarvamisel.
Algselt oli induktsioon Rooma riigis keisri igakordne korraldus maaomanikele teraviljamaksu tasumiseks. 4. sajandi algusest muutus see korraliseks iga-aastaseks maksuks. Maade maksumäärad vaadati üle iga viieteistkümne aasta järel.
Carlo Montella

Carlo Montella (6. veebruar 1922 Napoli – 6. märts 2010 Pisa) oli itaalia kirjanik.
Tema esimene romaan "I parenti del Sud" ilmus 1953. aastal ja võitis 1954. aastal Viareggio auhinna.
Teosed.
Eesti keeles on ilmunud tema jutustuste kogumik "Kiri Giuliale" (tõlkinud Aleksander Kurtna, Loomingu Raamatukogu 19, 1960).
Ala-Vagula asulakoht

Võru maakonnas on kaks Ala-Vagula asulakohta:
Domenico Rea

Domenico Rea (8. september 1921 Napoli – 26. jaanuar 1994 Napoli) oli itaalia kirjanik ja ajakirjanik.
Teosed.
Eesti keeles on ilmunud tema novellikogu "Pildikesi Napolist" (tõlkinud Aleksander Kurtna, Loomingu Raamatukogu 24, 1958).
Meediakunst

Meediakunst ehk uusmeediakunst hõlmab kunstiteoseid, mida luuakse ja esitatakse elektrooniliste tehnoloogiate abil ning mis ei kuulu tavapärastesse kujutava kunsti valdkondadesse nagu arhitektuur, maal või skulptuur. Samas meediakunsti teoste loomisel on võimalik rakendada kõiki kauneid kunste ning hõlmata lisaks virtuaalset kunsti, arvutigraafikat, arvutianimatsiooni, digitaalset kunsti, interaktiivset kunsti, helikunsti, internetikunsti, videomänge, robootikat, 3D-printimist, interaktiivset installatsiooni ja küborgikunsti. 
Oma komplekssuses ja võimes sünteesida varasemaid kunstinähtusi on meediakunst nö tsivilisatsioonijärgne kõrgtsivilisatsiooni nähtus, mis ühendab tihti uuel moel teadust, kunsti ja esituslikkust. Selle teemadeks võivad olla näiteks andmebaasid, poliitiline ja sotsiaalne aktivism, afrofuturism, feminism ja identiteet ning uute tehnoloogiate kaasamine kunstilisse tegevusse. 
Sarnaselt esituskunstidele võib ka meediakunst hõlmata interaktsiooni kunstiteose ja vaatleja või kunstniku ja avalikkuse vahel. Mitmed teoreetikud ja kuraatorid on märkinud, et sellised interaktsioonivormid ei erista meediakunsti, vaid on pigem ühisosa, millel on paralleele teiste kaasaegse kunstipraktika suundadega. Sellised arusaamad rõhutavad kultuuripraktika vorme, mis tekivad samaaegselt tärkavate tehnoloogiliste platvormidega, ja seavad kahtluse alla keskendumise tehnoloogilisele meediale kui sellisele. Meediakunst hõlmab keerulisi kureerimis- ja säilitamispraktikaid, mis muudavad teoste kogumise, paigaldamise ja eksponeerimise raskemaks kui enamik teisi meediume. 
Meediakunsti kõrgetasemeliste vajaduste rahuldamiseks on loodud palju kultuurikeskusi ja muuseume.
Rõhk meediumil on paljude kaasaegse kunsti tunnusjoon ning paljud kunstikoolid ja suuremad ülikoolid pakuvad nüüd "uute žanrite" või "uue meedia" erialasid ning rahvusvaheliselt on tekkinud üha rohkem kraadiõppe programme.
Meediakunsti mittefüüsilisus.
Mediakunst on kunst, mida pole võimalik eksponeerida füüsilise objektina. Meediakunsti luuakse ja esitatakse tehniliste vahendite abil, kasutatades elektroonilisi ja kommunikatsioonitehnoloogiaid. Meediakunsti väljunditeks on näiteks helifail, video, foto või film. Tänapäeval on arvuti kõik vahendid enesesse neelanud: foto, video või film võivad esineda arvutifailina, mis on saadud kas füüsilise maailma objekte töödeldes või olla arvuti abil sünteesitud.
Meediakunstiobjekti füüsilisust ei kirjelda mitte niivõrd selle kvantitatiivsed tunnused, vaid selle loomiseks ja eksponeerimiseks kulutatud ressursid, mille all mõeldakse teose valmistamiseks ja eksponeerimiseks kulutatud aega, energiat, materjale ja raha. Ressurss võib olla ka meediakunstniku tutvuskond, kontaktid ja muu mitterahaline väärtus, mida on võimalik vahetada erinevateks ühiskondlikeks hüvedeks.
Michel Sogny

Michel Sogny (sündinud 21. novembril 1947 Paus) on ungari päritolu prantsuse pianist, muusikapedagoog, helilooja ja kirjanik. Ta on välja töötanud uut laadi klaveriõpetusmetoodika. Kui tavaliselt alustatakse klaveriõpingud lapsepõlves, siis Sogny meetod on võimaldanud tulemuslikult klaverimängu õppida ja heale tasemele jõuda eri vanuses õpilastel, sealhulgas täiskasvanutel.
Elukäik.
Michel Sogny õppis École Normale de Musique de Paris's, kus ta jätkas klaveriõpinguid Jules Gentili ja Yvonne Desportesi juhendamisel. Tal on magistrikraad psühholoogias, bakalaureusekraad kirjanduses ja doktorikraad filosoofias, doktoritöö kaitses ta Sorbonne'i Ülikoolis 1974. aastal (juhendaja Vladimir Jankélévitch). 
Michel Sogny on SOS Talents Foundationi asutaja. Fond toetab vähem jõukatest riikidest, peamiselt Ida-Euroopast pärit noorte talentide muusikaõpinguid. Koos Valéry Giscard d'Estaingi ja Ferenc Liszti lapselapselapse Blandine Ollivier de Prévaux'ga oli Sogny ka üks Liszti Prantsuse Ühingu asutajaliikmeid.
Michel Sogny klaveriõpetusmetoodika.
1974. aastal asutas Michel Sogny Pariisis muusikakooli, kus on tema meetodi abil õppinud klaverimängu üle 20 000 õpilase. Teise oma metoodikat kasutava muusikakooli asutas ta Genfis 1981. aastal.
Sogny meetod koosneb kahest peamisest komponendist. Esimese moodustavad didaktilised teosed – prolegomenonid, mis kujutavad endast väikseid harjutusi, mille abil arendatakse muusikalise sümfoonia ja heli tajumist. Teine komponent koosneb etüüdide tsüklist, kus keskendutakse tehnilistele oskustele, näiteks käeliigutuste ja -asendite arendamisele.
Üks Sogny õpilasi, kes alustas klaverimängu õppimist alles täiskasvanuna, oli prantsuse keele professor Michel Paris. Pärast Sogny nelja-aastase metoodikakursuse läbimist esines ta 30-aastaselt soolokontserdiga Théâtre des Champs-Élysées's.
Michel Sogny teine edukas õpilane oli Claudine Zévaco, kes esines Théâtre des Champs-Élysées's 1983. ja 1984. aastal.
1981. aastal pöördus senat ametlikult kultuuriminister Jack Langi poole, et arutada Michel Sogny metoodika kasutuselevõttu kogu Prantsusmaal.
Yu-Gi-Oh!

Yu-Gi-Oh! (jaapani keeles: 遊☆戯☆王, tõlgituna "mängukuningas") on Jaapani manga koomiksite sari, mille on kirjutanud ja illustreerinud Kazuki Takahashi. See ilmus 1996. aasta septembrist kuni 2004. aasta märtsini Shūeisha ajakirjas Shūkan Shōnen Jump.
Paulo Rangel

Paulo Artur dos Santos Castro de Campos Rangel (sündinud 18. veebruaril 1968 Vila Nova de Gaias) on Portugali poliitik, ta on Portugali Sotsiaaldemokraatliku Partei liige. Ta on 2. aprillist 2024 Portugali välisminister (Luís Montenegro valitsuses). Aastatel 2009–2024 oli ta Euroopa Parlamendi liige.
Elulugu.
Ta sündis aastal 1968 Vila Nova de Gaias (asub Porto distriktis). Ta kasvas üles Porto ja Gondomari vahel. Pärast keskhariduse omandamist õppis ta õigusteadust Porto ja Coimbra ülikoolides.
Pärast õpingute lõpetamist võeti ta aastal 1994 Portugali Advokatuuri ning pühendus eelkõige haldus- ja keskkonnaõigusele. Aastatel 1999–2005 oli ta advokaadibüroode Osório de Castro, Verde Pinho, Vieira Peres, Lobo Xavier &amp; Associados ja Cuatrecasas, Gonçalves Pereira &amp; Associados liige.
Ta sai esimest korda poliitiliselt aktiivseks 2001. aasta Portugali kohalike omavalitsuste valimiste ajal, kui konservatiivsed parteid PSD ja CDS-PP tellisid tal Rui Rio juhtimisel Porto linnavolikokku kandideerimisprogrammi väljatöötamise. Kui José Pedro Aguiar Branco määrati Pedro Santana Lopesi valitsuses justiitsministriks, määras ta Rangeli oma asevälisministriks.
Aastal 2009 otsustas Manuela Ferreira Leite 2009. aasta Euroopa Parlamendi valimistel esitada esikoha kandidaadiks ning parteikonverentsi delegaadid järgisid tema ettepanekut. Valimistel võitis Paulo Rangeli juhitav Portugali Sotsiaaldemokraatliku Partei (PSD) esikoha ja sai 8 kohta 22-st. Rangel ühines Euroopa Rahvapartei fraktsiooniga koos oma valitud parteikaaslastega, sest vaatamata oma nimele näeb Portugali PSD end "liberaal-konservatiivsena". Rangel sai oma fraktsioonis põhiseaduskomisjoni liikmeks ning kodanikuvabaduste, justiits- ja siseasjade komisjoni (2009–2010) ning õiguskomisjoni aseliikmeks.
Ta on 2. aprillist 2024 Portugali välisminister Luís Montenegro valitsuses.
Sulfaatimine

Sulfaatimine on keemiline reaktsioon, mille tulemusel moodustuvad väävelhappesoolad või -estrid. Anorgaanilisi aineid (tavaliselt metalle, metallioksiide, -hüdroksiide jt) sulfaaditakse väävelhappega. Orgaanilisi aineid, eelkõige alkohole, sulfaaditakse kloroväävelhappega ClSO3H või vääveltrioksiidiga SO3 ja selle kompleksidega, sh püridiin-vääveltrioksiid Py·SO3. Amiinid sulfaatuvad sarnaselt alkoholidele, tekivad sulfamaadid. Elusorganismides toimub sulfaatimine sulforühma R-SO3– ülekandega 3'-fosfoadenosiid-5'-fosfosulfaadilt (PAPS) sihtmolekulile sulfotransferaaside abil.
Lintroie

Lintroie on lameda neljakandilise roideprofiiliga roie, profiili laiusega 25–30 cm. Seda peetakse varaseimaks roideprofiilitüübiks. Tavaliselt puuduvad lintroietega võlvidel eristuva kujundusega päiskivid.
Lintroie esineb varaseimatel roidvõlvidel, näiteks Speyeri toomkirikus, mis on dateeritud 1070. aastasse. Need esinevad ka Wormsi toomkirikus, Maulbronni kloostrikirikus ja Bremeni toomkiriku vanemas osas; veel võib lintroideid leida Inglismaal ja Normandias, Prantsusmaal (Baume-les-Messieurs, Juura), Reinimaal (Wormsi toomkirikus, Maulbronni kloostrikirikus ja Bremeni toomkiriku vanemas osas), Lombardias ja Kesk-Itaalias (Milano San Nazaro al Brolo ja Milano San Ambrogio kirikud, 12. sajandi algus; Montefiascone San Flaviano, 12. sajandi esimene pool). Hiliseimad lintroietega võlvid pärinevad 12. sajandi teisest poolest.
Akroteer

Akroteer (vanakreeka ἀκρωτήριον "akrotérion" 'ülanurk', 'tipp') on antiikarhitektuuris templi, hauasamba või pühendreljeefi viilu nurkadel ja harjal olev plastilise dekooriga arhitektuuriline kaunistus, peamiselt palmeti- või akantusmotiiviga, harvemini skulptuur. Akroteeri on kasutatud ka hilisemas antiigist lähtuvas arhitektuuris.
Nii kuum (laul)

"Nii kuum" on ansambli Nexus laul ja singel, mis ilmus nende 2003. aasta albumil "Nii kuum". Muusika ja sõnade autor on Vahur Valgmaa. See oli ansambli esimene suur hitt ja lugu võitis 2003. aasta Raadio 2 Aastahiti võistlusel esikoha.
Lugu on ilmunud albumitel "Nii kuum" (2003) ja "The Best of Nexus". Laulu uusversioon "Nii kuum 2006" ilmus albumil "Best of Nexus" (2006).
2023. aastal ilmus 5MIINUSE, Nublu ja Nexuse koostöös laul "kõrvetab", milles kasutatakse loo "Nii kuum" refrääni.
The Emptiness Machine

"The Emptiness Machine" on ansambli Linkin Park singel, mis ilmus 2024. aasta septembris. See on esimene singel 2024. aasta novembris ilmunud albumilt "From Zero".
"The Emptiness Machine" on esimene Linkin Parki singel, millel teevad kaasa bändi uus laulja Emily Armstrong ja trummar Colin Brittain.
Lood.
CD singel
Resinicium

Resinicium on klassi "Agaricomycetes" kuuluv kandseente perekond.
Lõhna-ebamampel

Lõhna-ebamampel ("Hemipholiota heteroclita") on šampinjonilaadsete seltsi värvikuliste sugukonda kuuluv seente liik.
Laguunjärv

Laguunjärv on madal ja tavaliselt suletud või osaliselt suletud veekogu, mis on eraldatud mere- või ookeaniveest liivariba, barjääriranna, korallrahu või muu loodusliku takistuse abil. Seda tüüpi järved võivad moodustuda ka siis, kui maa vajub allapoole ja meri ujutab üle madala ala, jättes selle piiratud alale. Laguunjärved saavad sageli oma vee merelt, kas otse või läbi kitsaste kanalite, mis ühendavad järve merega. Seetõttu on laguuni vesi sageli soolane või riimvesi (segu soolasest ja magedast veest). Kuigi laguunjärved on tihedalt seotud mereveega, võivad need olla ökosüsteemidena väga erinevad ja sisaldada mitmesuguseid taime- ja loomaliike.
Fastsia (arhitektuur)

Fastsia (fascia) on antiikarhitektuuris klassikalistes orderites friisi ja sammastiku vahel asuv lame lintjas kaunistamata pind. Dooria orderis koosneb arhitraav ühest fastsiast. Joonia ja korintose orderi arhitaav koosneb mitmest üksteise kohal kergelt eenduvast fastsiast.
Kui arhitraav koosneb kolmest fastsiast, on need reeglina eri kõrgustega. Alumine on väikema kõrgusega kui keskmine, keskmine madalam kui ülemine fastsia. Fastsiate kõrgus kokku võrdub friisi kõrgusega kõigis viies Kreeka-Rooma orderis.
Luís Montenegro

Luís Filipe Montenegro Cardoso de Morais Esteves (sündinud 16. veebruaril 1973 Portos) on Portugali jurist ja poliitik, 3. juulist 2022 Portugali Sotsiaaldemokraatliku Partei esimees ja 2. aprillist 2024 Portugali peaminister. 
Ta lõpetas Portugali Katoliku Eraülikooli õigusteaduse alal; samas ülikoolis kaitses ta magistrikraadi andmekaitseõiguse alal. 
Ta kuulus Espinho linna kõige olulisematesse institutsioonidesse: linnanõukogusse, mille president ta oli, ja linnavolikogusse, kus ta oli nõunikuna. Temast sai 2002. aasta Portugali üldvalimistel Portugali parlamendi liige. Ta osutus valituks veel neljal parlamendivalimistel (2005, 2009, 2011 ja 2015) ning oli parlamendi liige 16 aastat ja fraktsioonijuht aastatel 2011–2017. 
Ta vannutati Portugali Sotsiaaldemokraatliku Partei (Partido Social Democrata, PSD) juhiks PSD 40. kongressil 1.–3. juulil 2022 Rosa Mota paviljonis Portos. 
14. aprillil 2023 välistas Montenegro CNN Portugalile antud intervjuus koalitsiooni parempopulistliku parteiga Chega. 
2024. aasta märtsis toimunud parlamendivalimistel tõusis PSD Montenegro juhtimisel napilt tugevaimaks jõuks. President Marcelo Rebelo de Sousa andis seejärel 21. märtsil 2024 Montenegrole ülesande moodustada vähemusvalitsus. Valitsuskabinet kuulutati välja 28. märtsil 2024 ja vannutati ametisse 2. aprillil 2024.
Apotropaion

Apotropaion (vanakreeka keeles ἀποτρόπαιος "apotrópaios" 'õnnetust ära pöörama'; sõna kasutati ebaõnne vääravate jumalate epiteedina) on ese, millel arvatakse olevat maagiline kaitsevõime.
Näiteid esemetest.
Apotropaionid on näiteks õnneripatsid (kaitsemaagilist mõju omistatakse heli tekitavatele ehetele ja kaunistustele), amuletid, talismanid:
Eesti usundis on tuntud apotropaionid pihlakas, hobuseraud, hõbeesemed.
Kunstis ja arhitektuuris.
Keskaja kirikutes kohtab sageli mittekristlikke, kaitsemaagilise tähendusega elemente ja sümboleid, näiteks sõlmsammas, koletislikud maski- või näokujutised konsoolidel ja veesülititel, geomeetrilised kaunistused ("opus spicatum"), sõlm- ja põimornamendid (silmusnelinurk, Saalomoni sõlm), Sheela-na-gig.
Eesti arhitektuuris on keskaja ehitistest tuntuim näide Karja kiriku kooriruumi võlvile maalitud sümbolid (triskele, põimornament, pentagramm, kaheksaharuline täht, jalgade vahelt läbi vaatav figuur, nn säärkurat).
Ian Borg

Ian Borg (sündinud 28. veebruaril 1986 Pietàs) on Malta poliitik, ta on "Partit Laburista" liige. Aastast 2013 on ta Malta parlamendi liige. 30. märtsist 2022 on ta Malta Välis-, Euroopa asjade ja kaubandusminister.
Ta alustas oma poliitilist karjääri aastal 2005, kui ta valiti "Partit Laburista" eest oma kodulinna Dingli linnapeaks. Ta valiti tagasi linnapeaks aastatel 2008 ja 2012. Aastal 2012 lõpetas ta Malta ülikooli õigusteaduse kraadiga.
Aastal 2013 kandideeris ta "Partit Laburista" nimekirjas Malta parlamenti ning ta osutus valituks. Peaminister Joseph Muscat määras ta 2017. aasta EL-i eesistumise ja EL-i fondide parlamentaarseks riigisekretäriks ning ta oli tol ajal valitsuskabineti noorim liige.
Joseph Muscati teises valitsuses (aastal 2017) määrati ta Malta transpordi-, taristu- ja investeerimisprojektide ministriks. Oma ametiajal juhendas ta selliseid taristuprojekte nagu Kappara Junction, Marsa Junction Project ja Central Link Project, samuti Malta taristuagentuuri loomist. Kodanikuühiskond ja keskkonnakaitsjad on neid taristuprojekte kritiseerinud autokeskse mobiilsuse visiooni säilitamise eest, mille tulemuseks on Attardi projekti Central Link jaoks põllumajandusmaa kaotus ja enam kui 500 puu langetamine.
30. märtsil 2022 moodustas Robert Abela Robert Abela teise valitsuse, selles valitsuses sai ta Malta Välis-, Euroopa asjade ja Kaubandusministriks. Ta juhtis Malta diplomaatilist teenistust oma mandaadi ajal ÜRO Julgeolekunõukogus.
Ta on abielus ja tütre isa.
Garfield (film 2024)

"Garfield" (inglise keeles "The Garfield Movie") on 2024. aastal valminud Ameerika Ühendriikide animafilm.
Filmi režissöör on Mark Dindal, stsenaristid Paul A. Kaplan, Mark Torgove ja David Reynolds. Filmi tootjad on Columbia Pictures ja Alcon Entertainment.
See oli 2024. aastal vaadatavuselt kaheksas film Eesti kinodes.
Simpsonite film

"Simpsonite film" (inglise keeles "The Simpsons Movie") on 2007. aastal valminud Ameerika Ühendriikide animafilm.
Filmi režissöör on David Silverman, stsenaristid James L. Brooks, Matt Groening, Al Jean, Ian Maxtone-Graham, George Meyer, David Mirkin, Mike Reiss, Mike Scully, Matt Selman, John Swartzwelder ja Jon Vitti. Filmi tootjad on 20th Century Fox, Gracie Films ja 20th Century Fox Animation.
Siil Sonic 3

"Siil Sonic 3" (inglise keeles "Sonic the Hedgehog 3") on 2024. aastal valminud Ameerika Ühendriikide animafilm.
Filmi režissöör on Jeff Fowler ning stsenaristid Patrick Casey, Josh Miller ja John Whittington. Filmi tootsid Paramount Pictures ja Original Film.
See põhineb videomängude seerial "Sonic the Hedgehog" ja on järg filmile "Siil Sonic 2".
Eesti kinolevis vaatas filmi 28 750 inimest, millega see oli vaadatavuselt 19. film 2024. aastal.
Manuela Ferreira Leite

Maria Manuela Dias Ferreira Leite (sündinud 3. detsembril 1940 Lissabonis) on Portugali poliitik, ta on Portugali Sotsiaaldemokraatliku Partei liige. Teda kutsutakse (põhimõtetest kinnipidamise tõttu) Portugalis ka "raudseks leediks" (dama de ferro). Ta oli 20. juunist 2008 kuni 9. aprillini 2010 Portugali Sotsiaaldemokraatliku Partei esimees.
Ta kasvas üles Lissabonis. Ta lõpetas aastal 1963 majandusõpingud tollases "Instituto Superior de Ciências Económicas e Financeiras"'es, mis on nüüd osa "Instituto Superior de Economia" e Gestão Lissaboni tehnikaülikoolis.